
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

«Αντικατάσταση της Β7/591/3-12-98 (ΦΕΚ 1267/Β'/21- 
12-98) υπουργικής απόφασης: «Έγκριση Διαπανε- 
πιστημιακού - Διατμηματικού Μεταπτυχιακού Προ¬ 
γράμματος Σπουδών σε : «Συστήματα Επεξεργα¬ 
σίας Σημάτων, Εικόνων: Θεωρία, Υλοποιήσεις, 
Εφαρμογές (ΔΠΜΣ-ΣΕΣΕ)»τωνΤμημάτων Μηχανι¬ 
κών Ηλεκτρονικών Υπολογιστών και Πληροφορι¬ 
κής, Φυσικής του Πανεπιστημίου Πατρών και του 
Τμήματος Πληροφορικής του Πανεπιστημίου Αθη¬ 
νών» . 1 

Αντικατάσταση της Β7/474/11-9-98 (ΦΕΚ 1002 τ.Β’/ 
24-9-98) υπουργικής απόφασης «Έγκριση Διαπα- 
νεπιστημιακού - Διατμη ματικού Προγράμματος 
Μεταπτυχιακών Σπουδών με τίτλο «Ιατρική Φυσι¬ 
κή - Ακτινοφυσική» της Ιατρικής Σχολής, του Βιο¬ 
λογικού και του Φυσικού Τμήματος του Εθνικού 
και Καποδιστριακού Πανεπιστημίου Αθηνών, του 
Ιατρικού Τμήματος του Αριστοτελείου Πανεπιστη¬ 
μίου Θεσσαλονίκης, του Ιατρικού Τμήματος του 
Δημοκρίτειου Πανεπιστημίου Θράκης, του Ιατρι¬ 
κού Τμήματος του Πανεπιστημίου Ιωαννίνων και 
του Ιατρικού Τμήματος του Πανεπιστημίου Κρή¬ 
της» . 2 

Έγκριση Διατμηματικού Προγράμματος Μεταπτυχια¬ 
κών ΣπουδώντωνΤμημάτων Αγγλικής Γλώσσας και 
Φιλολογίας και Γερμανικής Γλώσσας και Φιλολο¬ 
γίας του Εθνικού και Καποδιστριακού Πανεπιστημί¬ 
ου Αθηνών, με τίτλο : «Θεωρία Λεξικογραφίας και 
Εφαρμογές». 3 


Α ΠΟΦΑΣΕΙ Σ 

Αριθ. 51345/Β7 (1) 

«Αντικατάσταση της Β7/591/3-12-98 (ΦΕΚ 1267/Β /21-12- 
98) υπουργικής απόφασης: «Έγκριση Διαπανεπιστη- 
μιακού - Διατμηματικού Μεταπτυχιακού Προγράμμα¬ 
τος Σπουδών σε: «Συστήματα Επεξεργασίας Σημά¬ 
των, Εικόνων: Θεωρία, Υλοποιήσεις, Εφαρμογές 
(ΔΠΜΣ-ΣΕΣΕ)» των Τμημάτων Μηχανικών Ηλεκτρονι¬ 
κών Υπολογιστών και Πληροφορικής, Φυσικής του Πα¬ 
νεπιστημίου Πατρών και του Τμήματος Πληροφορικής 
του Πανεπιστημίου Αθηνών». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 2083/92 

(ΦΕΚ 159 τ.Α’) «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του Ν. 2327/1995 (ΦΕΚ 
156 τ.Α’) «Εθνικό Συμβούλιο Παιδείας,.και άλλες δια¬ 

τάξεις» και του άρθρου 5 παρ 12γτου Ν. 2916/2001 (ΦΕΚ 
114 τ.Α’) «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τις διατάξεις του άρθρου 29 Α’του Ν. 1558/1985 (ΦΕΚ 
137 τ.Α’) «Κυβέρνηση και Κυβερνητικά Όργανα», όπως 
αυτό προστέθηκε με το άρθρο 27 του Ν. 2081/1992 (ΦΕΚ 

154 τ.Α’) «Ρύθμιση του θεσμού των επιμελητηρίων.και 

άλλες διατάξεις» και αντικαταστάθηκε με την παράγραφο 
2 ατού άρθρου 1 του Ν. 2469/1997 (ΦΕΚ38τ.Α’) «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις». 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, σύμφωνα με την διάταξη της παραγράφου 
4 του άρθρου 1 του Ν. 2469/97 (ΦΕΚ 38 τ.Α’) «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

4. Την 1881/13.3.2002 Πρόσκληση υποβολής προτάσε¬ 
ων ΕΠΕΑΕΚII για τη χρηματοδότηση πράξεων «Ενίσχυση 
Σπουδών Πληροφορικής». 

5. Την υπουργική απόφαση Β7/591/3-12-98 (ΦΕΚ 
1267/Β721 -12-98) «Έγκριση Διαπανεπιστημιακού - Δια- 
τμηματικού ΠΜΣ σε «Συστήματα Επεξεργασίας Σημάτων 
και Εικόνων: Θεωρία, Υλοποιήσεις, Εφαρμογές (ΔΠΜΣ- 
ΣΕΣΕ)» των Τμημάτων Μηχανικών Ηλεκτρονικών Υπολο¬ 
γιστών και Πληροφορικής, Φυσικής του Πανεπιστημίου 
Πατρών και του Τμήματος Πληροφορικής του Πανεπι¬ 
στημίου Αθηνών». 

6. Τα αποσπάσματα πρακτικών της ΕΔΕ (συνεδρίες 8/8- 
4-2002 και 10/3-3-2003). 

7. Τα αποσπάσματα πρακτικών της Συγκλήτου με Ειδι¬ 
κή Σύνθεση του Πανεπιστημίου Πατρών (συνεδρίες 
332/15-5-2002 και 348/5-3-03). 

8. Το απόσπασμα πρακτικού της Συγκλήτου με Ειδική 
Σύνθεση του Πανεπιστημίου της Αθήνας (συνεδρία 25-7- 
2002), αποφασίζουμε: 

Αντικαθιστούμε την υπουργική απόφαση Β7/591/3-12- 
98 (ΦΕΚ 1267/Β'/21-12-98) ως εξής: 

Άρθρο 1 

Γενικές Διατάξεις 

Τα Τμήματα Μηχανικών Ηλεκτρονικών Υπολογιστών και 
Πληροφορικής (ΜΗΥΠ) και Φυσικής (Φ) του Πανεπιστημί¬ 
ου Πατρών οργανώνουν και λειτουργούν Διατμηματικό 
Πρόγραμμα Μεταπτυχιακών Σπουδών με τίτλο: «Συστή¬ 
ματα Επεξεργασίας Σημάτων και Εικόνων: Θεωρία, Υλο¬ 
ποιήσεις, Εφαρμογές (ΔΠΜΣ-ΣΕΣΕ)» σύμφωνα με τις δια¬ 
τάξεις της παρούσας απόφασης και τις διατάξεις των άρ¬ 
θρων 10 έως 12 του Ν. 2083/1992. Συντομογραφικά, το 
ανωτέρω Πρόγραμμα αναφέρεται ως ΔΠΜΣ-ΣΕΣΕ, Την 
διοικητική υποστήριξη του προγράμματος αναλαμβάνει 
το Τμήμα Μηχανικών Ηλεκτρονικών Υπολογιστών και 
Πληροφορικής (ΜΗΥΠ) του Πανεπιστημίου Πατρών. 

Άρθρο 2 

Αντικείμενο - Σκοπός 

Το Διατμηματικό Πρόγραμμα Μεταπτυχιακών Σπουδών 
σε «Συστήματα Επεξεργασίας Σημάτων, Εικόνων: Θεω¬ 
ρία, Υλοποιήσεις, Εφαρμογές» έχει σκοπό την ειδίκευση 
επιστημόνων σε θέματα θεωρίας, υλοποιήσεων, και 
εφαρμογών των συστημάτων επεξεργασίας σημάτων και 
εικόνων, ώστε να μπορούν αυτοί να συμβάλουν στην πρό¬ 
οδο της βιομηχανίας και στην ανάπτυξη της έρευνας και 
ανάπτυξης στο συγκεκριμένο αντικείμενο, σε διεθνές επί¬ 
πεδο. 

Ο τομέας των Συστημάτων Επεξεργασίας Σημάτων, Ει¬ 
κόνων, (ΣΕΣΕ) είναι από τους πλέον ραγδαία αναπτυσσό¬ 
μενους τομείς της επιστήμης και τεχνολογίας, με εφαρ¬ 
μογές που καλύπτουν και επηρεάζουν ολόκληρο το φά¬ 
σμα της καθημερινής μας ζωής και την περαιτέρω 
ανάπτυξη αυτής της ίδιας της τεχνολογίας. 

Το ΔΠΜΣ-ΣΕΣΕ θα προσφέρει την δυνατότητα στα μέ¬ 
λη ΔΕΠ και τους ερευνητές στα συνεργαζόμενα τμήματα 
που εργάζονται στο αντικείμενο των ΣΕΣΕ να συνενώ¬ 
σουν τις δυνάμεις και εμπειρίες τους για την προσφορά 
ολοκληρωμένης μεταπτυχιακής εκπαίδευσης στοντομέα 
αυτόν. Επίσης, στα πλαίσια του ΣΕΣΕ ακαδημαϊκοί, και 
ερευνητές που εργάζονται σε Ινστιτούτα και εταιρείες 
υψηλής τεχνολογίας, θα προσφέρουν την πολύτιμη 
εμπειρία τους για σύγχρονες μεθόδους επεξεργασίας 
σημάτων και εικόνων και για συστήματα τηλεπικοινωνιών. 
Ακόμη, το ΔΠΜΣ-ΣΕΣΕ θα συνεισφέρει στην ανάπτυξη και 
εφαρμογή νέων τεχνικών επεξεργασίας για την κάλυψη 


ιδιαιτέρων αναγκών της βιομηχανίας σε θέματα επεξερ¬ 
γασίας σημάτων, όπως, π.χ., ήχου, εικόνων, και πολυμέ¬ 
σων, εν γένει. 

Στόχοι του είναι επίσης: 

• Η πλήρης προετοιμασία μεταπτυχιακών φοιτητών σε 
θέματα ΣΕΣΕ για την συνέχιση των σπουδών τους για δι¬ 
δακτορικό καθώς και η στελέχωση αντιστοίχων παραγω¬ 
γικών μονάδων με υψηλής στάθμης γνώστες αυτής της 
τεχνολογίας. 

• Η προσφορά εξειδικευμένων υπηρεσιών και υποστή¬ 
ριξης στον δημόσιο και τον ιδιωτικό τομέα καθώς και την 
πανεπιστημιακή κοινότητα για την κάλυψη ειδικών ανα¬ 
γκών σε θέματα ΣΕΣΕ. 

• Η αξιοποίηση της υποδομής που θαδημιουργηθείγια 
την επέκταση της εκπαιδευτικής δραστηριότητας και του 
ρόλου των Πανεπιστημίων, με ανάπτυξη προγραμμάτων 
επιμόρφωσης και εκπαίδευσης προς τις εταιρείες, την 
βιομηχανία, και άλλους ενδιαφερομένους φορείς. Η ορ¬ 
γάνωση ημερίδων και σεμιναρίων σε περιοχές και εφαρ¬ 
μογές σχετικές με τις δραστηριότητες του ΔΠΜΣ-ΣΕΣΕ. 

• Η υποστήριξη της έρευνας και της ανάπτυξης στα 
πλαίσια χρηματοδοτούμενων προγραμμάτων μέσω της 
υλικοτεχνικής υποδομής του και μέσω του ανθρώπινου 
δυναμικού που θατο πλαισιώνει. Αυτά με τη σειράτους θα 
στηρίζουν οικονομικά το πρόγραμμα, ακόμα και μετά την 
λήξη του ΚΠΣ. 

Το ΔΠΜΣ-ΣΕΣΕ θα αποτελέσει πυρήνα εκπαιδευτικής 
και ερευνητικής δραστηριότητας, του οποίου το κύρος 
και η χρησιμότητα θα επεκταθούν πέρα από τα όρια του 
Πανεπιστημίου Πατρών και της Ελλάδας γενικότερα. 

Το πρόγραμμα προβλέπεται να λειτουργήσει και σαν 
πόλος έλξης στην χώρα μας ενός σημαντικού αριθμού Ελ¬ 
λήνων επιστημόνων, οι οποίοι εργάζονται σε ακαδημαϊ¬ 
κές και άλλες ερευνητικές μονάδες του εξωτερικού. 

Άρθρο 3 

Μεταπτυχιακοί Τίτλοι 

Το ΔΠΜΣ-ΣΕΣΕ απονέμει Μεταπτυχιακό Δίπλωμα Ειδί¬ 
κευσης με τίτλο «Συστήματα Επεξεργασίας Σημάτων και 
Εικόνων: Θεωρία, Υλοποιήσεις, Εφαρμογές». 

Ο τίτλος απονέμεται από κοινού από τα συνεργαζόμενα 
τμήματα των οποίων τα ονόματα εμφανίζονται εις τους 
χορηγούμενους τίτλους σπουδών. 

Άρθρο 4 

Κατηγορίες Πτυχιούχων 

Μετά από ενδελεχή μελέτη των αναλυτικών προγραμμά¬ 
των σπουδών των λειτουργούντων τμημάτων των Πανεπι¬ 
στημίων και ΤΕΙτηςχώρας, σύμφωνα μετιςεπιταγέςτου άρ¬ 
θρου 5 παρ. 12γτου Ν. 2916/2001, στο ΔΠΜΣ-ΣΕΣΕ δύνα- 
νται να γίνονται δεκτοί, κατόπιν επιτυχούς ανταπόκρισης 
στην διαδικασία επιλογής (άρθρο 12 παρ. 2α του Ν. 
2083/1992) απόφοιτοι των Τμημάτων Ηλεκτρολόγων Μηχα¬ 
νικών και Τεχνολογίας Υπολογιστών, Μηχανικών Ηλεκτρονι¬ 
κών Υπολογιστών και Πληροφορικής, Φυσικής, και Πληρο¬ 
φορικής των Πανεπιστημίων της ημεδαπής, πτυχιούχοι άλ¬ 
λων αντίστοιχων τμημάτων ομοταγών ιδρυμάτων της 
αλλοδαπής, των οποίων το δίπλωμα ή το πτυχίο έχει ανα- 
γνωρισθεί από το ΔΙ.Κ.Α.Τ.Σ.Α., καθώς και πτυχιούχοι συνα¬ 
φών Τμημάτων των ΤΕΙ,. Την διαδικασία επιλογής επιβλέπει 
και χειρίζεται η Επιτροπή Επιλογής μεταπτυχιακών φοιτη- 
τώντου ΔΠΜΣ-ΣΕΣΕ, η οποία συγκροτείται με απόφαση της 
Ειδικής Διατμηματικής Επιτροπήςτου ΔΠΜΣ-ΣΕΣΕ. 

Άρθρο 5 

Χρονική Διάρκεια 

Η χρονική διάρκεια του προγράμματος σπουδών ορί¬ 
ζεται σε 1.5 (ενάμισυ) έτος κατ' ελάχιστο και δεν δύναται 
να ξεπεράσει τα 3 έτη. Κατά την διάρκεια των δύο πρώ¬ 
των «διδακτικών εξαμήνων» οι υποψήφιοι παρακολου¬ 
θούν τα προσφερόμενα μαθήματα. Το υπόλοιπο διάστη¬ 
μα αφιερώνεται στην εκπόνηση ερευνητικής « Μεταπτυ¬ 
χιακής Εργασίας». 

Άρθρο 6 

Πρόγραμμα Μαθημάτων 

Ο μεταπτυχιακός φοιτητής, ο οποίος εκπληρώνει ικανο¬ 
ποιητικά τις υποχρεώσεις του, όπως αυτές καθορίζονται 
από τον ενιαίο εσωτερικό κανονισμό μεταπτυχιακών σπου¬ 
δών του Τμήματος Μηχανικών Η/Υ και Πληροφορικής και 
την Ειδική Διατμηματική Επιτροπή του ΔΠΜΣ-ΣΕΣΕ μπορεί 
να αρχίσει την ερευνητική μεταπτυχιακή του εργασία. Αυ¬ 
τή εκπονείται υπό την επίβλεψη ενός μέλους ΔΕΠ, σύμφω¬ 
να μετηνπαρ. 4, του άρθρου 12 του Ν. 2083/1992. 

Μαθήματα που προτείνονται προς διδασκαλία είναι τα 
ακόλουθα: 

1. Ειδικά Κεφάλαια Επεξεργασίας Σημάτων (Σεμινάρια) 

2. Τεχνικές Επεξεργασίας και Ανάλυσης Εικόνας 

3. Επεξεργασία Σημάτων με τεχνικές νΐδΙ 

4. Προχωρημένα Θέματα Τηλεπικοινωνιών 

5. Εργαστήριο Επεξεργασίας Σημάτων και Εικόνων 

6. Ψηφιακή Τεχνολογία και Επεξεργασία Ήχου 

7. Κινητά Δίκτυα Επικοινωνιών 

8. Αναγνώριση Προτύπων 

9. Ειδικά Θέματα Αλγορίθμων 

10. Μεταφραστές Γλωσσών και Σύνθεση Λογισμικού 

11. Ψηφιακός Προσαρμοστικός Έλεγχος 

12. Νευρωνικά Δίκτυα 

13. Ανάλυση Χρονοσειρών και Πρόβλεψη 

14. Επεξεργασία Ομιλίας 

15. Στοχαστική Επεξεργασία Σημάτων 

16. Τηλεπικοινωνιακά Δίκτυα Υψηλών Ταχυτήτων 

17. Ασύρματα Ηλεκτρονικά Τηλεπικοινωνιακά Συστήματα 

Άρθρο 7 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ’ 
ανώτατο όριο σε 25 ετησίως. 

Άρθρο 8 
Προσωπικό 

Από τα συμβαλλόμενα αλλά και άλλα Τμήματα του Πανε¬ 
πιστημίου Πατρών θα ασχοληθούν με το ΔΠΜΣ-ΣΕΣΕ πε¬ 
ρίπου 20 μέλη ΔΕΠ και 2 μέλη ΕΔΤΠ των Πανεπιστημίων. 

Το ευρύ γνωστικό φάσμα των πολλών εξειδικευμένων 
μαθημάτων, η υψηλή επιστημονική στάθμη και η αναγνώ¬ 
ριση του ΔΠΜΣ-ΣΕΣΕ από αρκετά Πανεπιστήμια της Ευ¬ 
ρωπαϊκής Ένωσης θα ευνοήσουν την συμμετοχή και άλ¬ 
λων (επιπλέον των ανωτέρω) διδασκόντων από άλλα Ελ¬ 
ληνικά και από Ξένα Πανεπιστήμια, εφόσον πληρούν τις 
προϋποθέσεις της παρ. 3α του αρθ. 12 του Ν. 2083/92. 

Άρθρο 9 

Υλικοτεχνική Υποδομή 

Τα συνεργαζόμενα τμήματα του Πανεπιστημίου Πα¬ 
τρών έχουν ήδη έναν βασικό εξοπλισμό, ο οποίος θα χρη¬ 


σιμοποιηθεί και για τις ανάγκες του ΔΠΜΣ-ΣΕΣΕ. Συγκε¬ 
κριμένα υπάρχουν σταθμοί εργασίας τεχνολογίας ΠΙ3Θ, 
αριθμός από ΡΘ, ειδικές κάρτες επεξεργασίας ήχου και 
σημάτων γενικότερα καθώς και απαραίτητο λογισμικό. 
Μέρος του εξοπλισμού είναι αναγκαίο να αναβαθμιστεί, 
ώστε να είναι σύγχρονο και ικανό να ικανοποιήσει τις 
απαιτήσεις του προγράμματος. Η αναβάθμιση της υλικο- 
τεχνικής υποδομής επιπλέον θα χρηματοδοτηθεί με το 
ποσό των 18.597 € από το ΕΠΕΑΕΚII (ΕΤΠΑ),το οποίο θα 
διατεθεί για τις δαπάνες που έχει εγκρίνει το ΕΠΕΑΕΚ II. 

Άρθρο 10 

Διάρκεια Λειτουργίας 

Το ΔΠΜΣ-ΣΕΣΕ θα λειτουργήσει τουλάχιστον μέχρι το 
ακαδημαϊκό έτος 2011-2012. 

Άρθρο 11 

Κόστος Λειτουργίας 

Από 1-1-2003 έως 31-12-2004 το κόστος λειτουργίας 
υπολογίζεται σε € 124.300 που θα καλυφθεί από το πρό¬ 
γραμμα ΕΠΕΑΕΚ II και το οποίο αναλύεται ανά κατηγορία 
δαπάνης (σύμφωνα με την προκήρυξη του ΕΠΕΑΕΚ) ως 
εξής: 

α) Αμοιβές (μέλη ΔΕΠ, Εξωτ. Συνεργάτες, Διοικ. Προ- 


σωπικό) 

72.789 € 

β) Δαπάνες μετακινήσεων 
γ) Δαπάνες για αναλώσιμα 

19.065 € 

και άλλες προμήθειες 

2.529 € 

δ) Δαπάνες υποτροφιών 

20.493 € 

ε) Υλικοτεχνική Υποδομή 

1,878€ 

στ) Γ ενικές Δαπάνες 

7.546 € 

Σύνολο Έργου: 

124.300 € 

Μετά το 2004 το ετήσιο κόστος λειτουργίας του Προ¬ 
γράμματος εκτιμάται ότι θα ανέρχεται στο ποσό των 

120.000 €, το οποίο αναλύεται ως εξής: 


α) Αμοιβές (μέλη ΔΕΠ, εξωτ. Συνεργάτες, 
Διοικ. Προσωπικό) 

40.000 € 

β) Δαπάνες μετακινήσεων 
γ) Δαπάνες για αναλώσιμα 

10.000 € 

και άλλες προμήθειες 

10.000 € 

δ)Δαπάνες υποτροφιών 

40.000 € 

ε) Υλικοτεχνική υποδομή 

14.000 € 

στ) Γ ενικές Δαπάνες 

6.000 € 

Σύνολο Έργου: 

120.000 € 

Πηγές χρηματοδότησης: Δημόσιες Επενδύσεις, Εθνι¬ 
κά και Ευρωπαϊκά Προγράμματα, άλλοι πόροι όπως 


ΤΣΜΕΔΕ, Τακτικός Προϋπολογισμός του Πανεπιστημί¬ 
ου, Χορηγίες, Βραβεία, Δωρεές, κλπ. 

Άρθρο 12 

Μεταβατικές Διατάξεις 

Μέχρι την έκδοση του νέου Κανονισμού Μεταπτυχια¬ 
κών Σπουδών, όλα τα θέματα που αφορούν το ΔΠΜΣ- 
ΣΕΣΕ θα επιλύονται από τα αρμόδια όργανα σύμφωνα με 
την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

Αριθ. 62120/Β7 (2) 

Αντικατάσταση της Β7/474/11-9-98 (ΦΕΚ 1002 τ.Β’/24-9- 
98) υπουργικής απόφασης «Έγκριση Διαπανεπιστη- 
μιακού - Διατμηματικού Προγράμματος Μεταπτυχια¬ 
κών Σπουδών με τίτλο «Ιατρική Φυσική - Ακτινοφυσική» 
της Ιατρικής Σχολής, του Βιολογικού και του Φυσικού 
Τμήματος του Εθνικού και Καποδιστριακού Πανεπι¬ 
στημίου Αθηνών, του Ιατρικού Τμήματοςτου Αριστοτε- 
λείου Πανεπιστημίου Θεσσαλονίκης, του Ιατρικού Τμή¬ 
ματος του Δημοκρίτειου Πανεπιστημίου Θράκης, του 
Ιατρικού Τμήματος του Πανεπιστημίου Ιωαννίνων και 
του Ιατρικού Τμήματος του Πανεπιστημίου Κρήτης». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 2083/1992 
(ΦΕΚ 159 Α’) «Εκσυγχρονισμός της Ανώτατης Εκπαίδευ¬ 
σης»,του άρθρου 16παρ. 2του Ν.2327/1995 (ΦΕΚ 156 Α’) 

«Εθνικό Συμβούλιο Παιδείας.και άλλες διατάξεις» 

και του άρθρου 5 παρ. 12γτου Ν.2916/2001 (ΦΕΚ 114 Α’) 
«Διάρθρωση της ανώτατης εκπαίδευσης και ρύθμιση θε¬ 
μάτων του τεχνολογικού τομέα αυτής». 

2. Τις διατάξεις του άρθρου 29 Α’ του Ν. 1558/1985 (ΦΕΚ 
137 Α’) «Κυβέρνηση και Κυβερνητικά Όργανα» όπως αυ¬ 
τό προστέθηκε με το άρθρο 27 του Ν. 2081/1992 (ΦΕΚ 

154 Α’) «Ρύθμιση του θεσμού των επιμελητηρίων.και 

άλλες διατάξεις» και αντικαταστάθηκε με την παράγραφο 
2α του άρθρου 1 του Ν. 2469/1997 (ΦΕΚ 38 Α’) «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

3. Την Β7/474/11-9-98 (ΦΕΚ 1002τ.Β’/24-9-98) υπουργι¬ 
κή απόφαση «Έγκριση Διαπανεπιστημιακού - Διατμηματι- 
κού Προγράμματος Μεταπτυχιακών Σπουδών «Ιατρική 
Φυσική - Ακτινοφυσική» της Ιατρικής Σχολής, του Βιολογι¬ 
κού και του Φυσικού Τμήματος του Εθνικού και Καποδι- 
στριακού Πανεπιστημίου Αθηνών, του Ιατρικού Τμήματος 
του Αριστοτελείου Πανεπιστημίου Θεσσαλονίκης, του Ια¬ 
τρικού Τμήματος του Δημοκρίτειου Πανεπιστημίου Θρά¬ 
κης, του Ιατρικού Τμήματοςτου Πανεπιστημίου Ιωαννίνων 
και του Ιατρικού Τμήματος του Πανεπιστημίου Κρήτης». 

4. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη εις βάρος του κρατικού προ¬ 
ϋπολογισμού, σύμφωνα με τη διάταξη της παραγράφου 4 
του άρθρου 1 του Ν.2469/97 (ΦΕΚ38τ.Α’) «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις». 

5. Την 1117/23-8-2001 Πρόσκληση υποβολής προτάσε¬ 
ων ΕΠΕΑΕΚ II για την χρηματοδότηση έργων «Αναμόρ¬ 
φωση Προγραμμάτων Μεταπτυχιακών Σπουδών». 

6. Τα αποσπάσματα πρακτικών της ΕΔΕ (συνεδρίες 25- 
7-2001 και 19-7-2002). 

7. Τα αποσπάσματα πρακτικών της Συγκλήτου Ειδικής 
Σύνθεσης του Δημοκρίτειου Πανεπιστημίου Θράκης (συ¬ 
νεδρίες 36/30-10-2001 και 41 /10-10-2002). 

8. Τα αποσπάσματα πρακτικών του Πρυτανικού Συμ¬ 
βουλίου του Πανεπιστημίου Ιωαννίνων (συνεδρίες 
695/22-10-2001 και 729/2-10-2002). 

9. Το απόσπασμα πρακτικού του Πρυτανικού Συμβουλί¬ 
ου του Πανεπιστημίου Κρήτης (συνεδρία 417/4-9-2001). 

10. Τα αποσπάσματα πρακτικών της Συγκλήτου Ειδικής 
Σύνθεσης του Αριστοτελείου Πανεπιστημίου Θεσσαλονί¬ 
κης (συνεδρίες 72/17-10-2001 και 79/11-12-2002). 


11. Το απόσπασμα πρακτικού του Πρυτανικού Συμβου¬ 
λίου του ΕΚΠΑ (συνεδρία 5η /25-10-2001) 

12. Τα αποσπάσματα πρακτικών της Συγκλήτου Ειδικής 
Σύνθεσης του ΕΚΠΑ (συνεδρίες 5-7-2001 και 28-11-2002). 

13. Τα αποσπάσματα πρακτικών της Συγκλήτου Ειδικής 
Σύνθεσης του Πανεπιστημίου Κρήτης (συνεδρίες 159/26- 
10-2001 και 183/9-5-2003), αποφασίζουμε: 

Αντικαθιστούμε την αριθμ. Β7/474/11-9-98 (ΦΕΚ 1002 
τ.Β’/24-9-98) υπουργική απόφαση ως ακολούθως: 

Άρθρο 1 

Γενικές Διατάξεις 

Η Ιατρική Σχολή, το Φυσικό Τμήμα και το Βιολογικό Τμή¬ 
μα του Πανεπιστημίου Αθηνών, το Ιατρικό Τμήμα του Πα¬ 
νεπιστημίου Ιωαννίνων, το Ιατρικό Τμήμα του Δημοκρίτειου 
Πανεπιστημίου Θράκης, το Ιατρικό Τμήμα του Αριστοτέ- 
λειου Πανεπιστημίου Θεσσαλονίκης καθώς και το Ιατρικό 
Τμήμα του Πανεπιστημίου Κρήτης σε συνεργασία με την 
Ελληνική Επιτροπή Ατομικής Ενέργειας (ΕΕΑΕ) καιτο ΕΚΕ- 
ΦΕ "Δημόκριτος”, οργανώνουν και λειτουργούν από το 
ακαδημαϊκό έτος 2001 -2002 σύμφωνα με τις διατάξεις της 
απόφασης αυτής και τις διατάξεις των άρθρων 10 έως και 
12 του Ν. 2083/92, αναμορφωμένο Διαπανεπιστημιακό - 
Διατμηματικό Μεταπτυχιακό Πρόγραμμα Σπουδών με τίτ¬ 
λο:» Ιατρική Φυσική - Ακτινοφυσική» (Μ.Π.Σ.Ι.Φ.Α.). Τη διοι¬ 
κητική υποστήριξη του προγράμματος αναλαμβάνει η Ια¬ 
τρική Σχολή του Πανεπιστημίου Αθηνών. 

Άρθρο 2 

Αντικείμενο - Σκοπός 

Η Ιατρική Φυσική - Ακτινοφυσική είναι θεσμοθετημένη 
επαγγελματική εξειδίκευση στο χώρο της υγείας (Υ.Α. Α2 
στ/ιοκ 2073 ΦΕΚ 280/1983 περί καθορισμού προσόντων 
για την επαγγελματική απασχόληση των Φυσικών Ιατρι¬ 
κής). Η απασχόληση Φυσικών Ιατρικής ως υπευθύνων 
ακτινοπροστασίας σε ιατρικά εργαστήρια ακτινοβολιών 
(ακτινοθεραπευτικά, ακτινοδιαγνωστικά και πυρηνικής 
ιατρικής), είναι υποχρεωτική από τη νομοθεσία 
(1014,ΦΟΡ,94 ΦΕΚ216/Β/01). 

Σκοπός του Π.Μ.Σ. είναι η ειδίκευση πτυχιούχων Φυσι¬ 
κών στην Ιατρική Φυσική - Ακτινοφυσική, ώστε να μπορούν 
να συμβάλουν στην προαγωγή της υγείας, στην προστα¬ 
σία του περιβάλλοντος, στην εκπαίδευση και στην ανά¬ 
πτυξη της έρευνας και της βιομηχανίας. Οι ειδικευόμενοι 
πρέπει να καταστούν ικανοί ώστε να καλύψουν τις συνε¬ 
χώς αυξανόμενες ανάγκες της χώρας στο αντικείμενο της 
Ιατρικής Φυσικής - Ακτινοφυσικής καθώς και σε άλλα αντι¬ 
κείμενα που έχουν άμεση σχέση με την ακτινοφυσική και 
την ακτινοπροστασία, όπως οι βιομηχανικές και ερευνητι¬ 
κές εφαρμογές των ακτινοβολιών και των ηλεκτρομαγνη- 
τικών πεδίων, η φυσική και τεχνητή ακτινοβολία περιβάλ¬ 
λοντος, η διαχείριση ραδιενεργών καταλοίπων, κ.λ.π. Επι¬ 
πλέον το ΠΜΣ αποσκοπεί στη δημιουργία επιστημόνων 
ικανών να στελεχώσουν θέσεις εμπειρογνωμόνων ή υπευ¬ 
θύνων ακτινοπροστασίας σε κρατικές Υπηρεσίες και ερευ¬ 
νητικά κέντρα, όπως οι υπηρεσίες του Υπουργείου Ανά¬ 
πτυξης και του Υπουργείου Υγείας, η Ελληνική Επιτροπή 
Ατομικής Ενέργειας, το ΕΚΕΦΕ «Δημόκριτος» κ.λ.π. 

Η προσφερόμενη εκπαίδευση από το ΠΜΣ στην Ιατρική 
Φυσική - Ακτινοφυσική, καλύπτει τα γνωστικά αντικείμενα 
που προβλέπονται από τις διατάξεις της Α2 στ/ιοκ 2073 
ΦΕΚ 280/1983 υπουργικής απόφασης και έχει ενισχυθεί. 
Οιαπόφοιτοιτου Π.Μ.Σ.Ι.Φ.Α. καθώς και έχουν το δικαίωμα 

με βάση την υφιστάμενη νομοθεσία (Α2 στ/ιοκ 2037 ΦΕΚ 
280/1983) να υποβάλλουν αίτηση για την απόκτηση της χο¬ 
ρηγούμενης από το Υπουργείο Υγείας, Πρόνοιας και Κοι¬ 
νωνικών Ασφαλίσεων, άδειας άσκησης επαγγέλματος Φυ¬ 
σικού Νοσοκομείων - Ακτινοφυσικού Ιατρικής. 

Η εκπαίδευση των Φυσικών Ιατρικής - Ακτινοφυσικών 
πρέπει να είναι συμβατή με τις αρμοδιότητες και τις υπο¬ 
χρεώσεις του υπευθύνου Ακτινοπροστασίας όπως αυτές 
καθορίζονται από την Ευρωπαϊκή και Εθνική νομοθεσία 
(Οδηγίες 96/29 και 97/43 ΕΒΑΤΟΜ της Ευρωπαϊκής Ένω¬ 
σης και Εθνικοί Κανονισμοί Ακτινοπροστασίας 1014,ΦΟΡ, 
94 ΦΕΚ 216/Β/01) και τις συστάσεις του Διεθνούς Οργα¬ 
νισμού Ατομικής Ενέργειας. 

Για την καλύτερη εκπαίδευση των μεταπτυχιακών φοιτη¬ 
τών σε θέματα όπως ακτινοπροστασία, ελέγχου ποιότητας 
εργαστηρίων ακτινοβολιών, υγειοφυσική, πυρηνική τεχνο¬ 
λογία, παραγωγή ραδιοϊσοτόπων και ραδιοφαρμάκων, φυ¬ 
σική και τεχνητή ακτινοβολία περιβάλλοντος, δοσιμετρία 
προσωπικού, διαχείριση ραδιενεργών καταλοίπων, αντιμε¬ 
τώπιση καταστάσεων ραδιορύπανσης κλπ. προβλέπεται η 
συνεργασία του Π.Μ.Σ.Ι.Φ.Α με την Ελληνική Επιτροπή Ατο¬ 
μικής Ενέργειας (ΕΕΑΕ) και το Ε.Κ.Ε.Φ.Ε. «Δημόκριτος», τα 
οποία διαθέτουντο εξειδικευμένο επιστημονικό προσωπικό 
και την υλικοτεχνική υποδομή για την εκπαίδευση και την 
πρακτική άσκηση των φοιτητών στα θέματα αυτά. 

Σε επίπεδο διδακτορικού διπλώματος το Π.Μ.Σ.Ι.Φ.Α απο¬ 
σκοπεί στην αναβάθμιση και στην προώθησή της έρευνας και 
της γνώσης στο αντικείμενο της Ιατρικής Φυσικής με στόχο 
την πληρέστερη συμβολή στην οικονομία, στην προαγωγή 
της δημόσιας υγείας και την προστασία του περιβάλλοντος. 
Επιπλέον αποσκοπεί στη δημιουργία ικανών επιστημόνων - 
ερευνητών για τη μελλοντική στελέχωση των ερευνητικών 
κέντρων και του ΔΕΠ των Πανεπιστημίωντης χώρας στο αντι¬ 
κείμενο της Ιατρικής Φυσικής - Ακτινοφυσικής. 

Άρθρο 3 

Μεταπτυχιακοί Τίτλοι 

Το Π. Μ ,Σ.Ι .Φ.Α. σύμφωνα με τις νόμιμες διαδικασίες απο¬ 
νέμει: 

α. Μεταπτυχιακό Δίπλωμα Ειδίκευσης (ΜΔΕ) στο γνωστι¬ 
κό αντικείμενο της Ιατρικής Φυσικής - Ακτινοφυσικής και 

β. Διδακτορικό Δίπλωμα (ΔΔ) στο γνωστικό αντικείμενο 
της Ιατρικής Φυσικής - Ακτινοφυσικής. 

Ο τρόπος απονομής των ως άνω τίτλων καθορίζεται από 
τον Κανονισμό Σπουδών. 

Άρθρο 4 

Κατηγορίες Πτυχιούχων 

1. Στο Π.Μ.Σ. και για την απόκτηση του ΜΔΕ γίνονται δε¬ 
κτοί Έλληνες και αλλοδαποί πτυχιούχοι των τμημάτων Φυ¬ 
σικής των Πανεπιστημίωντης ημεδαπής ή αντιστοίχων Τμη- 
μάτων αναγνωρισμένων Πανεπιστημίωντης αλλοδαπής. 

2. Επίσης γίνονται δεκτές και οι υποψηφιότητες κατό¬ 
χων άλλων τίτλων σπουδών στο γνωστικό αντικείμενο της 
Φυσικής, σύμφωνα με την προϋπόθεση της παραγράφου 
12του άρθρου 5του Ν. 2916/01, η οποίαπροσετέθη στο 
άρθρο 25του Ν. 1404/87. 

3. Στο Π.Μ.Σ.Ι.Φ-Α και όσον αφορά την εκπόνηση της Δι¬ 
δακτορικής Διατριβής, γίνονται δεκτοί εκτός από τους κα¬ 
τόχους ΜΔΕ του Π.Μ.Σ.Ι.Φ.Α. και πτυχιούχοι φυσικοί, που εί¬ 
ναι κάτοχοι μεταπτυχιακού διπλώματος στην Ιατρική Φυσική 
ή Ακτινοφυσική Τμημάτων Πανεπιστημίωντης ημεδαπής ή 
είναι κάτοχοι αναγνωρισμένου από το ΔΙΚΑΤΣΑ μεταπτυχια¬ 


κού διπλώματος στην Ιατρική Φυσική ή Ακτινοφυσική αντι¬ 
στοίχων Τμημάτων Πανεπιστημίωντης αλλοδαπής. 

Άρθρο 5 

Χρονική Διάρκεια 

Η χρονική διάρκεια για την απονομή των κατά το άρθρο 
3 τίτλων είναι για μεν το Μεταπτυχιακό Δίπλωμα τουλάχι¬ 
στον 5 (πέντε) διδακτικά εξάμηνα, για δε το Διδακτορικό 
Δίπλωμα τουλάχιστον άλλα δύο εξάμηνα επιπλέον. Για 
την κατηγορία των κατόχων μεταπτυχιακών διπλωμάτων 
άλλων Πανεπιστημίων (ημεδαπής ή αλλοδαπής) η ελάχι¬ 
στη χρονική διάρκεια για την απόκτηση του διδακτορικού 
διπλώματος καθορίζεται κατά περίπτωση και σύμφωνα με 
τον κανονισμό λειτουργίας του ΠΜΣ και δεν μπορεί να εί¬ 
ναι μικρότερη των τεσσάρων εξαμήνων. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και κάθε άλλου είδους ερευνητικές 
και εκπαιδευτικές δραστηριότητες για την απονομή των 
κατά το άρθρο τρία (3) τίτλων, ορίζονται ως εξής: 

Γιατην απόκτηση του Μ.Δ.Ε., το Π.Μ.Σ.Ι.Φ.-Α. περιλαμ¬ 
βάνει τα ακόλουθα μαθήματα: 

Α’ Διδακτικό εξάμηνο. 

Α. Πρώτο διδακτικό εξάμηνο (20 Διδακτικές μονάδες ή 
ΔΜ, 260 διδακτικές ώρες ή ΔΩ) διαρκεί τουλάχιστον δε¬ 
κατρείς πλήρεις εβδομάδες και περιλαμβάνει πέντε ενό¬ 
τητες μαθημάτων (μετάτων ασκήσεων): 

Ενότητα Α.1. Φυσική στην Ιατρική 1 (4ΔΜ/52ΔΩ). 

Ατομική και Πυρηνική Φυσική, Φυσική των Ακτινοβολιών. 

Ενότητα Α2. Φυσική στην Ιατρική 2 (4 ΔΜ/52ΔΩ). 

Γενική Φυσική στην Ιατρική, Φυσική μη ιοντιζουσών 
ακτινοβολιών 

Ενότητα Α 3. Οργανολογία στην Ιατρική Φυσική, Με¬ 
τρήσεις ραδιενέργειας και πεδίων ακτινοβολίας (3 
ΔΜ/39ΔΩ). 

Ενότητα Α.4 Στοιχεία Ιατρικής για Φυσικούς (4 ΔΜ/52 ΔΩ). 

Φυσιολογία, Ανατομία., Βιολογία, Βιοχημεία. 

Ενότητα Α.5 Μαθηματικά, Στατιστική και υπολογιστές 
στην Ιατρική-Φυσική (5 ΔΜ/65 ΔΩ) 

Β’ Διδακτικό εξάμηνο 

Το Β’ διδακτικό εξάμηνο διαρκεί τουλάχιστον 16 πλή¬ 
ρεις εβδομάδες (26 ΔΜ, 345 ΔΩ) και περιλαμβάνει τρεις 
ενότητες μαθημάτων (μετάτων ασκήσεων). 

Ενότητα Β.1 (9 ΔΜ, 115 ΔΩ). 

Δοσιμετρία ακτινοβολιών, Ραδιοβιολογία, Ακτινοθερα¬ 
πεία για Φυσικούς, Διασφάλιση ποιότητας στα εργαστή¬ 
ρια Ακτινοθεραπείας. 

Ενότητα Β.2. (11 ΔΜ, 160 ΔΩ). 

Πυρηνική Ιατρική για Φυσικούς, Ιατρικές Εφαρμογές 
των μη ιοντίζουσων ακτινοβολιών, Ακτινολογία για Φυσι¬ 
κούς, Διασφάλιση ποιότητας στα διαγνωστικά εργαστή¬ 
ρια ακτινοβολιών. 

Ενότητα Β.3. (6 ΔΜ, 70 ΔΩ). 

Ραδιενέργεια Περιβάλλοντος, Ακτινοπροστασία και νο¬ 
μοθεσία της ακτινοπροστασίας, Υγειοφυσική. 

Τα δύο πρώτα διδακτικά εξάμηνα του ΠΜΣ περιλαμβά¬ 
νουν διδασκαλία (παραδόσεις, σεμινάρια, φροντιστηρια¬ 
κές και εργαστηριακές ασκήσεις). 

Γ’ και Δ’ διδακτικά εξάμηνα 

Το Γ’ και Δ’ εξάμηνα (30 ΔΜ), αφορούν στην πρακτική 
άσκηση των μεταπτυχιακών φοιτητών σε νοσοκομεία υπό 

την επίβλεψη μελών ΔΕΠ ακτινοφυσικών Ιατρικής και 
διαρκούν συνολικά ένα ημερολογιακό έτος. Τα διαγνω¬ 
στικά αντικείμενα στα οποία καλείται να εξασκηθεί ο με¬ 
ταπτυχιακός φοιτητής είναι τα ακόλουθα : 

1. Πυρηνική Ιατρική για Φυσικούς 

2. Ακτινοθεραπεία για Φυσικούς 

3. Ακτινοδιάγνωση για Φυσικούς 

Στα ανωτέρω αντικείμενα δίδεται έμφαση στις αντίστοι¬ 
χες πρακτικές της Ακτινοπροστασίας, στη σχετική νομο¬ 
θεσία και στη διασφάλιση ποιότητας των εργαστηρίων 
ακτινοβολιών ενώ συμπεριλαμβάνονται και οι Ιατρικές 
εφαρμογές των μη ιοντιζουσών ακτινοβολιών (ΕΑ3ΕΒ3, 
ΜΒΙ, υπέρηχοι) και η προστασία από αυτές. 

Το Γκαι Δ' εξάμηνο (συνολικής διάρκειας ενός ημερο¬ 
λογιακού έτους) περιλαμβάνουν φροντιστήρια, σεμινά¬ 
ρια και πρακτική άσκηση των μεταπτυχιακών φοιτητών σε 
εργαστήρια ακτινοβολιών νοσοκομειακών μονάδων. 

Ε’ Διδακτικό εξάμηνο 

Το πέμπτο εξάμηνο αφορά στην ολοκλήρωση και τη 
συγγραφή της διπλωματικής εργασίας (30ΔΜ) καθώς και 
την εξέταση του φοιτητή σ’ αυτήν. Ο μεταπτυχιακός φοι¬ 
τητής που εκπλήρωσε επιτυχώς τις υποχρεώσεις του για 
το τρίτο και τέταρτο εξάμηνο όπως αυτές καθορίζονται 
από τον κανονισμό σπουδώντου Π.Μ.Σ.Ι.Φ.Α., καλείται να 
αρχίσει το ερευνητικό μέρος της Διπλωματικής του εργα¬ 
σίας κατά την αρχήν του πέμπτου εξαμήνου, μετά από ει¬ 
σήγηση της συντονιστικής επιτροπής. Η διπλωματική ερ¬ 
γασία για το μεταπτυχιακό δίπλωμα στην Ιατρική Φυσική - 
Ακτινοφυσική διαρκεί τουλάχιστον ένα εξάμηνο και εκτε- 
λείται υπό την επίβλεψη ενός μέλους ΔΕΠ (παράγρ. 4, 
άρθ. 12, Ν.2083/92). 

Εκπόνηση της Διδακτορικής Διατριβής 

Η Διδακτορική Διατριβή εκπονείται σύμφωνα μετά ανα- 
φερόμενα στην παρ. 5 του άρθ.12 του Ν. 2083/92. Τα δι¬ 
δακτικά εξάμηνα που αφορούν το διδακτορικό Δίπλωμα 
περιλαμβάνουν έρευνα, σεμινάρια και πρόσθετη εκπαί¬ 
δευση, το περιεχόμενο της οποίας σχετίζεται με το αντι¬ 
κείμενο της διδακτορικής διατριβής. 

Επίσης είναι δυνατό να οργανώνονται από τους συνερ- 
γαζόμενους στο ΠΜΣ φορείς και σε συνεργασία με Πανε¬ 
πιστήμια του εξωτερικού και αναγνωρισμένους παγκό¬ 
σμιους οργανισμούς και σεμινάρια στο αντικείμενο του 
ΠΜΣ. Τα σεμινάρια αυτά είναι δυνατό να παρακολουθούν 
και ξένοι επιστήμονες. Ο αριθμός των διδακτικών μονά¬ 
δων που αντιστοιχούν στις διδασκόμενες στα ανωτέρω 
σεμινάρια ενότητες, θα καθορίζονται από την ΕΔΕ με βά¬ 
ση τον Κανονισμό Σπουδώντου ΠΜΣ. 

Άρθρο 7 

Αριθμός Εισακτέων 

Ο αριθμός εισακτέων στο Π.Μ.Σ.Ι.Φ.Α. ορίζεται κατ’ 
ανώτατο όριο σε 40. 

Άρθρο 8 
Προσωπικό 

Ο αριθμός των μελών του ΔΕΠ από το υφιστάμενο προ¬ 
σωπικό των συνεργαζόμενων Πανεπιστημίων που θα 
ασχοληθεί με το Π.Μ.Σ.Ι.Φ.Α. είναι 60. Στη διδασκαλία και 
στην πρακτική άσκηση των φοιτητών θα συμμετέχουν και 
μέλη ΔΕΠ άλλων Πανεπιστημίων της χώρας καθώς και 
επιστήμονες, ειδικοί λειτουργοί επιστήμονες και ερευνη¬ 
τές της Ελληνικής Επιτροπής Ατομικής Ενέργειας (ΕΕΑΕ) 
και του ΕΚΕΦΕ «Δημόκριτος». 


Άρθρο 9 

Υλικοτεχνική Υποδομή 

Τα εργαστήρια της Ιατρικής Φυσικής των συνεργαζόμε- 
νων Πανεπιστημίων σε συνδυασμό με τα εργαστήρια Ακτι¬ 
νολογίας, Ακτινοθεραπείας και Πυρηνικής Ιατρικής των 
αντίστοιχων Πανεπιστημιακών Νοσοκομείων, καθώς και τα 
Τμήματα Βιολογίας και Φυσικής του Πανεπιστημίου Αθη¬ 
νών, διαθέτουν την κατάλληλη κτιριακή υποδομή και τον 
απαραίτητο εργαστηριακό εξοπλισμό για την καταρχήν 
λειτουργία του Π.Μ.Σ.Ι.Φ.Α. Επιπλέον τόσο για τη διδασκα¬ 
λία όσο και την άσκηση των μεταπτυχιακών φοιτητών θα 
χρησιμοποιηθεί ο εργαστηριακός εξοπλισμός και οι κτιρια- 
κές εγκαταστάσεις της ΕΕΑΕ και του ΕΚΕΦΕ "Δημόκρι¬ 
τος”. Για την αναβάθμιση της παρεχόμενης εκπαίδευσης, 
θα απαιτηθεί πρόσθετη υλικοτεχνική υποδομή που αφορά 
κυρίως σε ηλεκτρονικούς υπολογιστές, όργανα μετρήσε¬ 
ων, οπτικοακουστικά μέσα. Η υλικοτεχνική υποδομή χρη¬ 
ματοδοτείται από το πρόγραμμα ΕΠΕΑΕΚII με το ποσό των 
τριάντα χιλιάδων ευρώ (30.000 €). Το ποσό αυτό θα διατε¬ 
θεί για τις δαπάνες που έχουν εγκριθεί από το ΕΠΕΑΕΚ II. 

Άρθρο 10 

Διάρκεια Λειτουργίας 

Το Π.Μ.Σ.Ι.Φ.Α. λειτουργεί αναμορφωμένο από το ακαδη¬ 
μαϊκό έτος 2001 -2002 έως το ακαδημαϊκό έτος 2010-2011. 

Άρθρο 11 

Κόστος Λειτουργίας 


Από 1-9-2001 εως 31-8-2003 το κόστος λειτουργίας 
υπολογίζεται σε 126.000,00 Ευρώ που θα καλυφθεί από 
το πρόγραμμα ΕΠΕΑΕΚ II και αναλύεται ως εξής: 

1. Αμοιβές 71.111,00 Ευρώ 

2. Υποτροφίες 8.700,00 Ευρώ 

3. Δαπάνες μετακινήσεων 18.560,00 Ευρώ 

4. Αναλώσιμα 24.156,00 Ευρώ 

5. Δαπάνες δημοσιότητας 3.473,00 Ευρώ 

Σύνολο 126.000,00 Ευρώ 

Από 1-9-2003 και εξής το ετήσιο κόστος λειτουργίας 
υπολογίζεται σε 65.000,00 Ευρώ και αναλύεται ως εξής: 


1. Αμοιβές 

2. Υποτροφίες 

3. Δαπάνες μετακινήσεων 

4. Αναλώσιμα 

5. Λοιπές Δαπάνες 
Σύνολο 


35.000,00 

4.500,00 

10 . 000,00 

13.000,00 

2.500,00 

65.000,00 


Ευρώ 

Ευρώ 

Ευρώ 

Ευρώ 

Ευρώ 

Ευρώ 


Πηγές χρηματοδότησης: δίδακτρα και ερευνητικά προ¬ 
γράμματα. 


Άρθρο 12 

Μεταβατικές Διατάξεις 


Με τη δημοσίευση της παρούσας καταργείται η ακό¬ 
λουθη απόφαση έγκρισης ΠΜΣ στην Ιατρική Φυσική - 
Ακτινοφυσική των συνεργαζόμενων Πανεπιστημίων: 
υπουργική απόφαση Β7/474/26-3-98 (ΦΕΚ 1002/Β/98). 

Οι σπουδαστές που είναι εγγεγραμμένοι στο 
Π.Μ.Σ.Ι.Φ.Α. που αναφέρεται στην ως άνω καταργούμενη 
απόφαση εγγράφονται αυτοδίκαια στο παρόν Διαπανεπι- 
στημιακό - Διατμηματικό στο εξάμηνο το οποίο φοιτούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 7 Ιουλίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

Αριθ. 51845/Β7 (3) 

Έγκριση Διατμηματικού Προγράμματος Μεταπτυχιακών 
Σπουδών των Τμημάτων Αγγλικής Γλώσσας και Φιλο¬ 
λογίας και Γερμανικής Γλώσσας και Φιλολογίας του 
Εθνικού και Καποδιστριακού Πανεπιστημίου Αθηνών, 
με τίτλο «Θεωρία Λεξικογραφίας και Εφαρμογές». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1Τις διατάξεις των άρθρων 10 έως 12 του Ν. 2083/1992 
(ΦΕΚ 159 Α'.) «Εκσυγχρονισμός της Ανώτατης Εκπαίδευ¬ 
σης,»του άρθρου 16παρ. 2του Ν. 2327/1995 (ΦΕΚ 156 Α') 

« Εθνικό Συμβούλιο Παιδείας.και άλλες διατάξεις» 

και του άρθρου 5 παρ.12γ και 13 του Ν.2916/2001 (ΦΕΚ 
114 Α') «Διάρθρωση της ανώτατης εκπαίδευσης και ρύθ¬ 
μιση θεμάτων του τεχνολογικού τομέα αυτής.» 

2. -Τις διατάξεις του άρθρου 29 Α'. του Ν. 1558/1985 
(ΦΕΚ 137 Α'.) «Κυβέρνηση και Κυβερνητικά Όργανα» 
όπως αυτό προστέθηκε με το άρθρο 27 του Ν. 2081/1992 
(ΦΕΚ 154 Α'.) «Ρύθμιση του θεσμού των επιμελητηρίων 
.και άλλες διατάξεις» και αντικαταστάθηκε με την πα¬ 
ράγραφο 2 ατού άρθρου 1 του Ν. 2469/1997 (ΦΕΚ38 Α'.) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

3. -Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, σύμφωνα με τη διάταξη της παραγράφου 4 
του άρθρου 1 του Ν. 2469/97 (ΦΕΚ38τ.Α') «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις». 

4. -Την 3940/30.4.2002 Πρόσκληση υποβολής προτάσε¬ 
ων ΕΠΕΑΕΚ II για την χρηματοδότηση έργων «Νέα Προ¬ 
γράμματα Μεταπτυχιακών Σπουδών» 

5. - Τα αποσπάσματα πρακτικών της Γενικής Συνέλευ¬ 
σης Ειδικής Σύνθεσης του Τμήματος Αγγλικής Γλώσσας 
και Φιλολογίας (συνεδρίες: 14.6.02,17.12.02 και 4.3.03) 

6. - Τα αποσπάσματα πρακτικώντης Γενικής Συνέλευσης 
Ειδικής Σύνθεσης του Τμήματος Γερμανικής Γλώσσας και 
Φιλολογίας (συνεδρίες: 12.6.02,18.12.02 και5.3.03) 

7. - Το απόσπασμα πρακτικών εξουσιοδότησης της Πα¬ 
νεπιστημιακής Συγκλήτου προς το Πρυτανικό Συμβούλιο 
(συνεδρία: 21.5.02) 

8. - Το απόσπασμα πρακτικών του Πρυτανικού Συμβου¬ 
λίου (20.6.02) 

9. - Το απόσπασμα πρακτικών της Συγκλήτου με την ει¬ 
δική σύνθεση του Πανεπιστημίου Αθηνών (συνεδρία : 
18.4.03), αποφασίζουμε: 

Εγκρίνουμε από το ακαδημαϊκό έτος 2002-2003 τη λει¬ 
τουργία Προγράμματος Μεταπτυχιακών σπουδών (ΠΜΣ) 
με τίτλο «Θεωρία Λεξικογραφίας και Εφαρμογές» του 
Τμήματος Αγγλικής Γλώσσας και Φιλολογίας του Εθνικού 
και Καποδιστριακού Πανεπιστημίου Αθηνών και του Τμή¬ 
ματος Γερμανικής Γλώσσας και Φιλολογίας του Εθνικού 
και Καποδιστριακού Πανεπιστημίου Αθηνών, σύμφωνα με 
τα εξής: 

Άρθρο 1 

Γ ενικές διατάξεις 

Το Τμήμα Αγγλικής Γλώσσας και Φιλολογίας του Εθνι¬ 
κού και Καποδιστριακού Πανεπιστημίου Αθηνών, οργα¬ 
νώνει και λειτουργεί Πρόγραμμα Μεταπτυχιακών Σπου¬ 
δών (ΠΜΣ) από το ακαδημαϊκό έτος 2002-03 με τη συμμε¬ 


τοχή του Τμήματος Γ ερμανικής Γλώσσας του Εθνικού και 
Καποδιστριακού Πανεπιστημίου Αθηνών. 

Τη Διοικητική και Οικονομική υποστήριξη του ΠΜΣ θα 
έχει το Τμήμα Αγγλικής Γλώσσας και Φιλολογίας του 
Εθνικού και Καποδιστριακού Πανεπιστημίου Αθηνών. 

Άρθρο 2 

Αντικείμενο - Σκοπός 

Αντικείμενο του Προγράμματος Μεταπτυχιακών Σπου¬ 
δών είναι η «Θεωρία Λεξικογραφίας και Εφαρμογές». 
Σκοπός του είναι η κατάρτιση εξειδικευμένων στελεχών 
που θα αναλαμβάνουν τη σύνταξη λεξικών και εγκυκλο¬ 
παιδικών οδηγών και θα στελεχώνουν Πανεπιστημιακά 
Ιδρύματα, Μορφωτικά Κέντρα, Υπηρεσίες Ορολογίας και 
Τεκμηρίωσης και όποιο άλλο φορέα έχει ανάγκη από χρή¬ 
ση κατοχυρωμένης ξενόγλωσσης ορολογίας. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Μεταπτυχιακό Δίπλωμα Ειδίκευσης 
(ΜΔΕ) στη «Θεωρία Λεξικογραφίας και Εφαρμογές». 

Άρθρο 4 

Κατηγορίες Πτυχιούχων 

Στο ΠΜΣ γίνονται δεκτοί 

1. Κάτοχοι πτυχίου Τμημάτων Αγγλικής και Γερμανικής 
Γλώσσας και Φιλολογίας και των άλλων ξενόγλωσσων 
Τμημάτωντης ημεδαπής. 

2. Κάτοχοι αναγνωρισμένου πτυχίου αντίστοιχων και 
ισότιμων Τμημάτων της αλλοδαπής. 

3. Σε εξαιρετικές περιπτώσεις, κάτοχοι πτυχίου άλλων 
Τμημάτων ή Σχολών συναφών επιστημονικών χώρων της 
ημεδαπής ή αντίστοιχων της αλλοδαπής, καθώς και συ¬ 
ναφών ΤμημάτωντωνΤΕΙ, σύμφωνα με τις προϋποθέσεις 
της παραγράφου 12 του άρθρου 5 του Ν. 2916/01, η 
οποία προσετέθη στο άρθρο 25 του Ν. 1404/87. 

4. Γ ια όλεςτις κατηγορίες υποψηφίωνπου αναφέρονται 
στις παραγράφους (1), (2) και (3) απαραίτητη προϋπόθε¬ 
ση είναι να έχουν εξεταστεί επιτυχώς σε τουλάχιστον πέ¬ 
ντε (5) μαθήματα Γλωσσολογίας και πέντε (5) Λογοτε¬ 
χνίας κατά τη διάρκεια των προηγουμένων σπουδών 
τους. Κατ’ εξαίρεση θα εξετάζονται αιτήσεις υποψηφίων 
πτυχιούχων οι οποίοι θα κληθούν να παρακολουθήσουν 
επιτυχώς μαθήματα Γλωσσολογίας και Λογοτεχνίας στο 
Τμήμα Αγγλικής ή Γερμανικής Γλώσσας και Φιλολογίας 
προκειμένου να ανταποκριθούν στο κριτήριο αυτό. 

Άρθρο 5 

Χρονική Διάρκεια 

Η διάρκεια του Μεταπτυχιακού Διπλώματος Ειδίκευσης 
(ΜΔΕ) είναι τέσσερα (4) ακαδημαϊκά εξάμηνα σπουδών. 
Εξ αυτών, τα τρία (3) είναι διδακτικά, ενώ το τέταρτο προ- 
βλέπεται για τη συγγραφή μεταπτυχιακής Διπλωματικής 
Εργασίας (ΔΕ), την οποία ο μεταπτυχιακός φοιτητής υπο- 
χρεούται να εκπονήσει μετά την επιτυχή παρακολούθηση 
του προγράμματος σπουδών. Η διπλωματική εργασία κα¬ 
τατίθεται με τη λήξη του τετάρτου εξαμήνου σπουδών. 

Άρθρο 6 

Πρόγραμμα μαθημάτων 

Το ΠΜΣ οδηγεί στη λήψη ΜΔΕ στη Λεξικογραφία. Για 
την ολοκλήρωση του ΜΔΕ, απαιτούνται συνολικά 40 δι¬ 
δακτικές μονάδες (ΔΜ) εκ των οποίων οι 26 αποκτώνται 
από έξι (6) από τα μαθήματα που ακολουθούν (τρία υπο- 

χρεωτικά και τρία επιλογής) και οι 14 από τη μεταπτυχια¬ 
κή διπλωματική εργασία. Τα μαθήματα που περιλαμβά¬ 
νουν και πρακτική άσκηση αντιστοιχούν σε 5 ΔΜ, τα υπό¬ 
λοιπα σε 4 ΔΜ. Τα μαθήματα κατανέμονται σε 3 διδακτικά 
εξάμηνα (2 ανά εξάμηνο) ενώ το τέταρτο αφιερώνεται στη 
συγγραφή της μεταπτυχιακής διπλωματικής εργασίας: 

Α. ΥΠΟΧΡΕΩΤΙΚΑ 

1) Εισαγωγή στη Λεξικογραφία - 4 ΔΜ 

2) Μετάφραση και Λεξικογραφία: Δίγλωσσα Ειδικά Λε¬ 
ξικά - 5 ΔΜ 

3) Υπολογιστική Λεξικογραφία - 5 ΔΜ 

Β. ΕΠΙΛΟΓΗΣ 

4) Λεξική Σημασιολογία - Πραγματολογία - 4 ΔΜ 

5) Θέματα Ορολογίας - 4 ΔΜ 

6) Θεωρία Λογοτεχνίας και Λεξικογραφία - 4 ΔΜ 

7) Ειδικά Λεξικά: Εφαρμογές στη Λογοτεχνία - 4 ΔΜ 

8) Λεξικογράφηση της Ελληνικής Μυθολογίας στην Αγ¬ 
γλόφωνη Λογοτεχνία - 4 ΔΜ 

Άρθρο 7 

Αριθμός εισακτέων 

Ο αριθμός εισακτέων στο ΠΜΣ ορίζεται σε 15 κατ’ ανώ¬ 
τατο όριο. 

Άρθρο 8 
Προσωπικό 

Γιατην υλοποίηση του ΠΜΣ συμμετέχουν 17 μέλη ΔΕΠ 
του Τμήματος Αγγλικής Γλώσσας και Φιλολογίας του 
Εθνικού και Καποδιστριακού Πανεπιστημίου Αθηνών, 1 
μέλος ΔΕΠ του Τμήματος Γερμανικής Γλώσσας και Φιλο¬ 
λογίας, 3 μέλη ΔΕΠ του Τμήματος Ιταλικής και Ισπανικής 
Γλώσσας και Φιλολογίας, 2 μέλη ΔΕΠ του Τμήματος Γαλ- 
λικής Γλώσσας και Φιλολογίας καθώς και εξωτερικοί συ¬ 
νεργάτες. 

Άρθρο 9 

Υλικοτεχνική Υποδομή 

Τα συμμετέχοντα Τμήματα διαθέτουν την κτιριακή υπο¬ 
δομή, τις βιβλιοθήκες και τον υπάρχοντα εξοπλισμό για 
την υποστήριξη του ΠΜΣ. Η υποδομή θα ενισχυθεί με το 
ποσό των 38.000 Ευρώ από το ΕΠΕΑΕΚ, το ποσό αναλύε- 


ται ως εξής: 


Έπιπλα 

1.716,00 

Ηλεκτρονικοί Υπολογιστές και 


Ηλεκτρονικά Συγκροτήματα 

30.778,00 

Λοιπός Εξοπλισμός 

5.186,00 

Έξοδα Αναδιοργάνωσης 

320,00 


38.000,00 


Άρθρο 10 

Διάρκεια λειτουργίας 

Το ΠΜΣ θα λειτουργήσει μέχρι και το ακαδημαϊκό έτος 
2010 - 2011 . 

Άρθρο 11 

Κόστος λειτουργίας 

Από 1-9-2002 έως 31-8-2006 το κόστος λειτουργίας 
υπολογίζεται σε 125.200 Ευρώ, που θα καλυφθεί από το 
πρόγραμμα του ΕΠΕΑΕΚ II ως εξής: 


(α) Αμοιβές (μέλη ΔΕΠ, εξωτερικοί 

συνεργάτες, διοικητικό προσωπικό) 97.580,00 

(β) Δαπάνες μετακινήσεων 

(εσωτερικού- εξωτερικού) 12.000,00 

(γ) Δαπάνες για αναλώσιμα 

και άλλες προμήθειες 13.420,00 

(δ) Δαπάνες υποτροφίας 2.000,00 

(ε) Γενικές Δαπάνες _ 200,00 

Σύνολο 125.200,00 


Μετά το 2006 το ετήσιο κόστος λειτουργίας του ΠΜΣ 
υπολογίζεται σε 30.000, αναλύεται ως εξής: 


(α) Αμοιβές (μέλη ΔΕΠ, εξωτερικοί 

συνεργάτες, διοικητικό προσωπικό) 24.000,00 

(β) Δαπάνες μετακινήσεων 

(εσωτερικού-εξωτερικού) 2.000,00 

(γ) Δαπάνες για αναλώσιμα 

και άλλες προμήθειες 2.900,00 

(δ) Δαπάνες υποτροφίας 1.000,00 

(ε) Γενικές Δαπάνες_100,00 


30.000,00 

και θα καλυφθεί από: 

α) Ερευνητικά Προγράμματα 

β) Επιχορηγήσεις από τον ιδιωτικό και δημόσιο τομέα. 

Άρθρο 12 

Μεταβατικές Διατάξεις 

Μέχρι τη δημοσίευση του παρόντος και μέχρι της ολο- 
κλήρωσηςτου οδηγού σπουδώντου ΠΜΣ, θέματα που δεν 
προβλέπονται από το παρόν, θα ρυθμίζονται από την ΕΔΕ, 
η οποία θα αποφασίζει κατά πλειοψηφία, ενώ θα βαρύνει η 
ψήφος του προέδρου της ΕΔΕ σε περίπτωση ισοψηφίας. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 7 Ιουλίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




